Kamu bisa jelasin ke aku soal Pertempuran dalam Berlin dalam bahasa melayu?

Pertempuran dalam Berlin merupakan fasa terakhir Pertempuran Berlin. Ketika Pertempuran Berlin merangkumi serangan dari tiga Kumpulan Tentera Darat Soviet bagi menawan bukan hanya Berlin tetapi juga wilayah Jerman di sebelah timur Sungai Elbe yang masih dibawah penguasaan Jerman, pertempuran dalam Berlin memperincikan perjuangan dan perletakkan senjata Jerman yang berlaku di dalam bandar.

Kesudahan pertempuran untuk menawan ibu kota Reich Ketiga telah diputuskan ketika fasa pertama Pertempuran Berlin yang berlaku diluar kota tersebut. Sewaktu pihak Soviet mengepung Berlin dan tentera Jerman yang diletakkan untuk menghalang mereka telah dimusnahkan atau dipaksa berundur, nasib bandar ini telah tertutup. Bagaimanapun, terdapat pertempuran lebih sengit di dalam bandar sambil Tentera Merah berjuang di jalanan, lorong ke lorong, ke dalam pusat bandar.

Pada 23 April 1945, angkatan darat  pertama Soviet mula menembusi pinggir luar Berlin. Menjelang 27 April, Berlin telah terputus hubungan sepenuhnya dari dunia luar. Pertempuran dalam bandar berterusan sehingga 2 Mei 1945. Pada tarikh itu, Panglima Kawasan Pertahanan Berlin, Jeneral Helmuth Weidling, menyerah diri kepada Panglima Tentera Darat Ke-8 Pengawal Soviet, Leftenan Jeneral Vasily Chuikov. Unit Chuikov adalah elemen dalam Barisan Pertama Belorussia Marsyal Georgy Zhukov.